**Προεδρικές εκλογές** διεξήχθησαν στη Σενεγάλη στις 24 Φεβρουαρίου 2019. Ο κάτοχος της προεδρίας Μακί Σαλ από τη Συμμαχία για τη Δημοκρατία επανεξελέγη για μια 2η θητεία, με ποσοστό 58% των ψήφων, από τον 1ο γύρο.

Εκλογικό σύστημα
----------------

Ο Πρόεδρος της Σενεγάλης εκλέγεται με το σύστημα των 2 γύρων. Αν ένας υποψήφιος συγκεντρώσει άνω του 50% των ψήφων στον 1ο γύρο, εκλέγεται πρόεδρος. Σε αντίθετη περίπτωση, διενεργείται δεύτερος γύρος ανάμεσα στους δύο πρώτους υποψηφίους.

Πριν τη διεξαγωγή των εκλογών, τροποποιήθηκε ο εκλογικός νόμος και απαιτείται πλέον η συλλογή υπογραφών από τους υποψηφίους τουλάχιστον από το 0,8% του εγγεγραμμένου εκλογικού σώματος. Επίσης απαιτήθηκαν 2.000 υπογραφές από τις 7 επί συνόλου 14 περιφερειών. Οι ψηφοφόροι επιτράπηκε να υπογράψουν μόνο για έναν υποψήφιο.

Υποψήφιοι
---------

Παρότι συνολικά 87 υποψήφιοι είχαν εγγραφεί προκειμένου να συγκεντρώσουν υπογραφές μόνο γύρω στους 20 υπέβαλαν αίτηση συμμετοχής στο συνταγματικό συμβούλιο.

Πέρα από τον αριθμό υπογραφών, πιστεύεται ότι οι υποψήφιοι αποθαρρύνθηκαν από τη συμμετοχή τους στις εκλογές και λόγω της εισαγωγής παραβόλου ύψους 30 εκατ. φράγκων CFA Εγκρίθηκε η συμμετοχή στις εκλογές για πέντε υποψηφίους: Μαντικέ Νιάνγκ, Ισά Σαλ, Μάκι Σαλ, Ιντρίσα Σεκ και Ουσμάν Σονκό.

Τον Ιανουάριο του 2019 δύο από τους ηγέτες της αντιπολίτευσης, οι Χαλίφα Σαλ και Καριμ Γουάντ εμποδίστηκαν από το να συμμετάσχουν, εξαιτίας της προηγούμενης καταδίκης τους για κακοδιαχείριση δημόσιου χρήματος.

Αποτελέσματα
------------

Στις 25 Φεβρουαρίου 2019 ο πρωθυπουργός Μαχαμέντ Ντιόν ανακοίνωσε την επανεκλογή του Σαλ με ελάχιστο ποσοστό 57% των ψήφων. Κατά συνέπεια αποφεύχθηκε η διεξαγωγή και 2ου γύρου. Επίσης, ανακοινώθκε ότι ο Σαλ ήταν νικητής στις 13 από τις συνολικά 14 περιφέρειες. Στις 5 Μαρτίου 2019 τα εκλογικά αποτελέσματα επιβεβαιώθηκαν από το Συνταγματικό Συμβούλιο.

| Υποψήφιος | Κόμμα | Ψήφοι | % |
| --- | --- | --- | --- |
| Μακί Σαλ | Συμμαχία για τη Δημοκρατία | 2.555.426 | 58,26 |
| Ιντρίσα Σεκ | Rewmi | 899.556 | 20,51 |
| Ουσμάν Σονκό | Πατριώτες της Σενεγάλης για Εργασία, Ηθική και Αδερφότητα | 687.523 | 15,67 |
| Ισά Σαλ | Κόμμα για Ενότητα και Συναγερμό | 178.613 | 4,07 |
| Μαντικέ Νιάνγκ | Ανεξάρτητος | 65.021 | 1,48 |
| Άκυρα/λευκά ψηφοδέλτια | 42.541 | – |
| **Σύνολο** | **4.428.680** | **100** |
| Εγγεγραμμένοι ψηφοφόροι/συμμετοχή | 6.683.043 | 66,27 |
| Πηγή: Συνταγματικό Συμβούλιο |

Παραπομπές
----------

1. ↑  Opposition leaders Khalifa Sall and Karim Wade barred from Senegal's presidential race France 24, 14 Ιανουαρίου 2019
2. ↑  Elections in Senegal: The February 26 Presidential Election: Frequently Asked Questions Αρχειοθετήθηκε 2017-12-03 στο Wayback Machine. IFES
3. ↑  Sénégal – Présidentielle 2019: le système de parrainage des candidatures, une nouvelle donne Αρχειοθετήθηκε 2019-02-20 στο Wayback Machine. Benin Web TV, 24 Νοεμβρίου 2018
4. ↑  présidentielle de 2019 : 87 ! une si longue liste de candidats Αρχειοθετήθηκε 2019-10-15 στο Wayback Machine. Vibe Radio
5. ↑  Présidentielle 2019: 20 candidats enregistrés Αρχειοθετήθηκε 2019-04-10 στο Wayback Machine. Rewmi
6. 1 2  Senegal court bars 2 opposition leaders from presidential vote Eyewitness News, 14 Ιανουαρίου 2019
7. ↑  Incumbent Macky Sall wins Senegal presidential election: PM Al Jazeera, 26 Φεβρουαρίου 2019